2000R0451 — SL — 26.06.2003 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (ES) št. 451/2000

z dne 28. februarja 2000

o podrobnih določbah za izvajanje druge in tretje faze delovnega programa iz člena 8(2) Direktive Sveta 91/414/EGS







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/414/EGS z dne 15. julija 1991, o dajanju fitofarmacevtskih sredstev v promet ( 1 ), kakor je bila nazadnje spremenjena z Direktivo Komisije 1999/80/ES ( 2 ), in zlasti drugega pododstavka člena 8(2) Direktive, ob upoštevanju naslednjega: (1) Komisija mora v dveh letih od dneva uradnega obvestila o Direktivi 91/414/EGS sprejeti delovni program za postopno preučitev aktivnih snovi v prometu v obdobju 12 let. Prvo fazo programa je predpisala Uredba Komisije (EGS) št. 3600/92 z dne 11. decembra 1992, o podrobnih pravilih za izvedbo prve faze delovnega programa iz člena 8(2) Direktive Sveta 91/414/EGS, o dajanju fitofarmacevtskih sredstev v promet ( 3 ), nazadnje spremenjena z Uredbo (ES) št. 1972/1999 ( 4 ). Prva faza je v teku. Potrebno je nadaljevati in pospešiti preučitev preostalih aktivnih snovi ob upoštevanju izkušenj iz prve faze. (2) Ker je v prometu zelo veliko število obstoječih aktivnih snovi, ki še niso bile ocenjene, je potrebno uvesti program z več fazami. Izkušnje so pokazale, da je za proces ocenjevanja in odločanja o aktivnih snoveh potrebno precej časa. Zato še ni mogoče zagotoviti podrobne ocene za vse obstoječe aktivne snovi. (3) Druga faza bo tako zagotovila podrobno oceno števila aktivnih snovi, primerljivo s številom snovi iz prve faze, medtem ko bo tretja faza priprava na kasnejše ocenjevanje aktivnih snovi. Za nekatere kategorije aktivnih snovi je potrebno nadaljnje usklajevanje, ki se nanaša na zahtevano dokumentacijo ter ocenjevanje. Te kategorije zato ne bodo vključene v obstoječi predlagani delovni program, temveč bodo ocenjene v nadaljnjih fazah s ciljem njihove morebitne vključitve v Prilogo I k Direktivi 91/414/EGS. (4) Za drugo fazo je potrebno napraviti selekcijo ter na uravnotežen način upoštevati vidike kot so nevarnost za zdravje in/ali okolje, možnost puščanja ostankov v tretiranih proizvodih, pomembnost pripravkov, ki vključujejo te snovi, za kmetijstvo, vsako očitno pomanjkljivost podatkov ter vsako podobnost kemijskih ali bioloških lastnosti. (5) Potrebno je predpisati odnos med proizvajalci, državami članicami in Komisijo ter obveznosti vsake strani glede izvajanja programa, upoštevajoč izkušnje, pridobljene v prvi fazi programa. Za večjo učinkovitost programa je potrebno tesno sodelovanje vseh vpletenih strani. (6) Pri oceni je potrebno upoštevati tudi tehnične ali znanstvene podatke o aktivni snovi, zlasti v zvezi z njenimi morebitnimi nevarnimi posledicami ali ostanki, ki so jih v ustreznem roku dostavile druge zainteresirane strani. (7) Potrebno je predpisati postopek prijavljanja, po katerem imajo zainteresirani proizvajalci pravico, obvestiti Komisijo o svojih interesih v zvezi z zagotovitvijo vključitve aktivne snovi v Prilogo I k Direktivi 91/414/EGS ter prizadevanji, da predložijo vse zahtevane podatke za pravilno oceno ter odločitev o tej aktivni snovi, ob upoštevanju meril za vključitev iz člena 5 Direktive 91/414/EGS. Zato mora predložena dokumentacija vsebovati informacije o omejenem obsegu reprezentativne uporabe, za katero mora prijavitelj na podlagi predloženih podatkov izkazati, da so lahko za enega ali več pripravkov izpolnjene zahteve glede meril iz člena 5 Direktive 91/414/EGS. (8) Potrebno je opredeliti obveznosti prijaviteljev glede formata, rokov in organov prejemnikov zahtevanih podatkov. (9) Ocenjevanje se porazdeli med pristojne organe držav članic. Tako se za vsako aktivno snov določi država članica poročevalka, ki preuči in oceni predložene podatke ter predstavi rezultate ocenjevanja Komisiji in da predlog za sprejem odločitve o zadevni aktivni snovi. (10) Države članice poročevalke morajo najprej preučiti prejeto dokumentacijo, oceniti pregled popolnosti dokumentacije, predložen s strani prijaviteljev ter poročati Komisiji. Določi se, da države članice pošljejo osnutek poročila o svoji oceni Komisiji, splošno v 12 mesecih po tem, ko so prijavitelji predložili popolno dokumentacijo. (11) Osnutke poročil, ki jih pripravijo države članice poročevalke, pred predajo Stalnemu odboru za zdravstveno varstvo rastlin po potrebi pregledajo strokovnjaki drugih držav članic, sodelujočih v programu, ki ga usklajuje Komisija. (12) Da bi se izognili podvajanju dela, in zlasti poskusom na vretenčarjih, je potrebno proizvajalce spodbuditi k predložitvi skupne dokumentacije. (13) Prijava in predložitev dokumentacije ne smeta biti, po vključitvi aktivne snovi v Prilogo I k Direktivi 91/414/EGS, predpogoj za možnost dajanja fitofarmacevtskih sredstev v promet v skladu z določbami člena 13 Direktive 91/414/EGS. Zato je potrebno v vseh fazah omogočiti proizvajalcem, ki niso podali prijave, obveščanje o morebitnih nadaljnjih zahtevah za neprekinjeno trženje fitofarmacevtskih sredstev, ki vsebujejo aktivno snov, ki se ocenjuje. (14) Postopki iz te uredbe ne smejo posegati v postopke in ukrepe, ki so potrebni v okviru ostale zakonodaje Skupnosti, zlasti po Direktivi Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo nekatere aktivne snovi ( 5 ), kakor je bila nazadnje spremenjena z Direktivo Komisije 91/188/EGS ( 6 ), po kateri so Komisiji na voljo podatki, ki dokazujejo, da je mogoče izpolniti njene zahteve. (15) V drugem pododstavku člena 8(2) Direktiva 91/414/EGS v zvezi z ocenjevanjem obstoječih aktivnih snovi določa 12-letno obdobje za delovni program. Komisija lahko podaljša 12-letno obdobje, odvisno od zaključkov poročila o napredku Evropskemu parlamentu in Svetu iz tretjega pododstavka člena 8(2). Po preteku roka, bodisi da je bil podaljšan ali ne, bodo države članice morale preklicati dovoljenja za fitofarmacevtska sredstva, ki vsebujejo aktivne snovi, ki niso bile vključene v Prilogo I k Direktivi 91/414/EGS. V skladu z zaključki navedenega poročila bo Komisija sprejela nadaljnja podrobna pravila, ki bodo omogočila čimprejšnjo oceno ter odločitev o aktivnih snoveh, za katere so izpolnjene določbe te uredbe o prijavi in oddaji popolnih dokumentacij. Četrti pododstavek člena 8(2) Direktive 91/414/EGS določa, da Komisija lahko odloči da v Prilogo I ne vključi aktivnih snovi, če niso izpolnjene zahteve iz člena 5 Direktive 91/414/EGS, ali če niso bile v predpisanem roku oddane zahtevane informacije in podatki, ter da države članice prekličejo registracijo fitofarmacevtskih sredstev, ki vsebujejo takšne aktivne snovi. Vendar pa bo v skladu z zaključki navedenega poročila morda potrebno ponovno preučiti določbe za nekatere uporabe, ki so bistvenega pomena in pri katerih ni druge možnosti za učinkovito varstvo rastlin ali rastlinskih proizvodov, da bi omogočili razvoj drugih načinov, ki bodo nadomestili ukinjena sredstva. Potrebo po ponovni preučitvi takšnih določb bo treba utemeljiti za vsak primer posebej. (16) Če določena aktivna snov ne izpolnjuje zahtev sedanje uredbe o prijavi in oddaji popolne dokumentacije, lahko zainteresirane strani kasneje še vedno zahtevajo vključitev takšne aktivne snovi v Prilogo I k Direktivi 91/414/EGS, v skladu s postopki iz člena 6(2) Direktive 91/414/EGS. (17) Tretja faza dela je predvidena za vse aktivne snovi, ki niso vključene v prvo in drugo fazo programa. Proizvajalci, ki želijo zagotoviti vključitev takšnih aktivnih snovi v Prilogo I k Direktivi 91/414/EGS, morajo priskrbeti podatke o trenutni popolnosti dokumentacije ter o zaključkih, ki bi bili koristni pri opredelitvi prednosti delovnega programa, ter se zavzeti za predajo popolnega paketa podatkov. Zaželeno je tudi, da se navede rok predložitve popolne dokumentacije. (18) Proizvajalce je potrebno čim prej obvestiti o prihodnjih fazah revizijskega programa, tako da se objavijo aktivne snovi, ki bodo vključene v tretjo fazo programa, da bi jim olajšali predložitev skupnih dokumentacij ter pripravo potrebnih študij in podatkov. (19) Da bi zagotovili pravilno izvajanje tega delovnega programa, se državam članicam poročevalkam za podrobno oceno prijav in dokumentacije plača pristojbina. Struktura stroškov v državah članicah ni enaka. Tako ni mogoče popolnoma uskladiti višine teh pristojbin. Pristojbina se plača tudi organu, ki ga določi Komisija za preučitev prijav aktivnih snovi v tretji fazi. (20) Ukrepi, predvideni s to uredbo, so v skladu z mnenjem Stalnega odbora za zdravstveno varstvo rastlin – ob upoštevanju naslednjega: SPREJELA NASLEDNJO UREDBO:







POGLAVJE 1

SPLOŠNE DOLOČBE IN OPREDELITVE

Člen 1

Obseg uporabe

1. Ta uredba določa podrobna pravila za izvajanje druge in tretje faze delovnega programa iz člena 8(2) Direktive 91/414/EGS, v nadaljnjem besedilu „direktiva“.

2. Druga faza se nanaša na oceno aktivnih snovi iz Priloge I k tej uredbi glede njihove morebitne vključitve v Prilogo I k direktivi.

3. Tretja faza se nanaša na poročanje o aktivnih snoveh iz Priloge II k tej uredbi s ciljem njihove morebitne vključitve v kasnejši fazi na naknadni prednostni seznam aktivnih snovi za njihovo morebitno vključitev v Prilogo I k direktivi.

4. Člen 6(2), člen 6(3) ter drugi pododstavek člena 6(4) direktive se ne uporablja za snov iz Prilog I in II k tej uredbi, dokler niso dokončani postopki iz te uredbe v zvezi s to snovjo.

5. Ta uredba se uporablja brez poseganja v:

(a) preglede s strani držav članic zlasti v zvezi s podaljševanjem dovoljenj v skladu s členom 4(4) direktive;

(b) preglede s strani Komisije po členu 5(5) direktive;

(c) ocene, ki se izvajajo po Direktivi 79/117/EGS.

Člen 2

Opredelitve

1. Za namene te uredbe imajo fitofarmacevtska sredstva, snovi, aktivne snovi, pripravki in registracije fitofarmacevtskih sredstev pomen, ki je določen v členu 2 direktive.

2. Za namene te uredbe se uporabljajo tudi naslednje opredelitve:

(a) „proizvajalec“ pomeni: — za aktivne snovi, proizvedene v Skupnosti, izdelovalca ali osebo, s sedežem v Skupnosti, ki jo izdelovalec imenuje za svojega edinega zastopnika z namenom ravnati v skladu s to uredbo, — za aktivne snovi, proizvedene izven Skupnosti, osebo, s sedežem v Skupnosti, ki jo izdelovalec imenuje za svojega edinega zastopnika za Skupnost z namenom ravnati v skladu s to uredbo, — za aktivne snovi, za katere je bila podana skupna prijava ali skupna dokumentacija, združenje proizvajalcev, s sedežem v Skupnosti, ki ga imenujejo proizvajalci iz prve ali druge alinee z namenom ravnati v skladu s to uredbo;

(b) „izdelovalec“ pomeni osebo, ki sama izdeluje aktivno snov ali pooblasti tretjo osebo, da zanj izdeluje aktivno snov;

(c) „odbor“ pomeni Stalni odbor za zdravstveno varstvo rastlin iz člena 19 Direktive.

Člen 3

Organi države članice

1. Države članice prenesejo na organ ali organe odgovornost za izvajanje obveznosti delovnega programa iz člena 8(2) Direktive.

2. V skladu s to uredbo v vsaki državi članici organ, ki je naveden v Prilogi III, usklajuje in zagotavlja potrebne stike s proizvajalci, drugimi državami članicami in Komisijo. Vsaka država članica mora Komisijo in imenovani usklajevalni organ vseh drugih držav članic obvestiti o vsaki spremembi posredovanih podrobnosti o imenovanem usklajevalnem organu.







POGLAVJE 2

DRUGA FAZA DELOVNEGA PROGRAMA

Člen 4

Prijava

1. V šestih mesecih od začetka veljavnosti te uredbe mora vsak proizvajalec, ki želi zagotoviti vključitev aktivne snovi iz Priloge I k tej uredbi ali njene različice v obliki soli, estrov ali aminov, v Prilogo I k direktivi, to za vsako aktivno snov posebej prijaviti državi članici poročevalki iz Priloge I k tej uredbi.

2. Prijava mora biti na papirju ter poslana s priporočeno pošto usklajevalnemu organu države članice poročevalke iz Priloge III k tej uredbi, v skladu z vzorcem prijave iz dela 1 Priloge IV k tej uredbi. Kopijo prijave je potrebno poslati Evropski komisiji, Generalni direktorat za varovanje zdravja in potrošnikov (Health and Consumer Protection DG), Rue de la Loi/Wetstraat 200, B-1049 Bruselj.

3. Vsak proizvajalec, ki ni v roku iz odstavka 1 prijavil aktivne snovi iz navedenega odstavka, ali čigar prijava je bila zavrnjena v skladu z določbami člena 5(2), lahko sodeluje v tem programu le skupaj z enim ali več prijavitelji aktivne snovi, katerih prijava je bila sprejeta v skladu s členom 5(2), z oddajo skupne dokumentacije.

Člen 5

Pregled prijav in zahteva za predložitev dokumentacije imenovanim državam članicam poročevalkam

1. Za vsako aktivno snov mora država članica, ki je bila imenovana za poročevalko, pregledati prijave iz člena 4(2) in najkasneje tri mesece po izteku roka iz člena 4(1) poročati Komisiji o sprejemljivosti prejetih prijav, ob upoštevanju meril iz dela 1 Priloge V.

2. Komisija mora v treh mesecih od prejema predati poročila iz odstavka 1 odboru v nadaljnji pregled glede njihove sprejemljivosti, ob upoštevanju meril iz dela 1 Priloge V.

Po tem pregledu se sprejme uredba v skladu s postopkom iz člena 19 Direktive, ki bo določila seznam aktivnih snovi, ki so bile sprejete v ocenjevanje z namenom njihove morebitne vključitve v Prilogo I k tej direktivi. V to uredbo se vključijo le aktivne snovi, pri katerih je bila sprejemljiva vsaj ena prijava, v skladu z določbami prvega pododstavka.

3. Na seznamu iz odstavka 2 so lahko aktivne snovi s podobno sestavo ali kemičnimi lastnostmi oblikovane v skupine; če pa je bila neka aktivna snov prijavljena z različnimi sestavami, ki lahko vodijo v različne toksikološke lastnosti ali lahko imajo različen vpliv na okolje, so lahko te sestave navedene ločeno.

4. Uredba iz odstavka 2 naj za vsako aktivno snov, ki je sprejeta v ocenjevanje, navede naslednje:

(a) imena in naslove vseh prijaviteljev, ki so podali prijave, v skladu s členom 4(1) in (2) in ki se po pregledu smatrajo za sprejemljive v skladu s prvim pododstavkom odstavka 2;

(b) ime države članice, ki je imenovana za poročevalko; to bo ista država članica kot je določena v Prilogi I, razen če je prišlo do očitne neuravnoteženosti v številu aktivnih snovi, ki so bile dodeljene različnim državam članicam;

(c) rok za predložitev dokumentacije državi članici poročevalki iz člena 6, ki znaša 12 mesecev;

(d) enak rok za predložitev pomembnih podatkov državi članici poročevalki s strani zainteresiranih strani, ki bi lahko pripomogli pri ocenjevanju, zlasti glede morebitnih nevarnih vplivov aktivne snovi ali njenih ostankov na zdravje ljudi in živali ter na okolje.

5. Od sprejema uredbe iz odstavka 2 dalje, če država članica planira umik iz prometa ali strogo omejitev uporabe fitofarmacevtskega sredstva, ki vsebuje aktivno snov iz te uredbe, kadar takšni ukrepi temeljijo na podatkih iz dokumentacije iz člena 6 ali na poročilu iz člena 8, mora država članica čim prej obvestiti Komisijo in druge države članice o razlogih za načrtovane ukrepe.

6. Če med ocenjevanjem iz členov 6 in 7 pride do očitne neuravnoteženosti v odgovornostih, ki jih nosijo države članice kot poročevalke, se lahko odloči, v skladu s postopkom iz člena 19 Direktive, da se državo članico, ki je bila prvotno imenovana za poročevalko za neko aktivno snov, zamenja z drugo državo članico.

V takšnem primeru prvotna država članica poročevalka obvesti zadevne prijavitelje in novi državi članici poročevalki preda vso korespondenco in podatke, ki jih je kot država članica poročevalka prejela za zadevno aktivno snov. Prvotna država članica poročevalka mora zadevnim prijaviteljem vrniti pristojbino iz člena 12, razen dela iz člena 12(2)(d). Nato novo imenovana država članica poročevalka od prijaviteljev zahteva plačilo pristojbine iz člena 12, razen dela iz člena 12(2)(d).

7. Ko se prijavitelj odloči, da konča svoje sodelovanje za določeno aktivno snov v delovnem programu, mora o tem istočasno obvestiti državo članico poročevalko, Komisijo in druge prijavitelje za zadevno snov ter navesti razloge. Ko prijavitelj konča svoje sodelovanje ali ne izpolni svojih obveznosti iz te uredbe, se postopki iz člena 7 ali člena 8 za njegovo dokumentacijo ne nadaljujejo.

Ko se prijavitelj sporazume z drugim proizvajalcem, da se prijavitelj zamenja zaradi nadaljnjega sodelovanja v delovnem programu po tej uredbi, morata prijavitelj in drugi proizvajalec o tem obvestiti državo članico poročevalko in Komisijo s skupno izjavo o pristanku, da drugi proizvajalec zamenja prvotnega prijavitelja pri izvajanju dolžnosti prijavitelja iz členov 6, 7 in 8; zagotoviti morata, da so istočasno obveščeni tudi drugi prijavitelji za zadevno snov. V takšnem primeru lahko drugi proizvajalec odgovarja za plačilo vseh preostalih pristojbin v skladu z ureditvijo, ki jo je določila država članica poročevalka iz člena 12.

Člen 6

Predložitev dokumentacije s strani prijaviteljev

1. V roku iz člena 5(4)(c) morajo prijavitelji, navedeni v uredbi iz navedenega člena, posamič ali skupaj za vsako aktivno snov predložiti v ta namen imenovanemu organu države članice poročevalke za posamezno snov popolno dokumentacijo iz odstavka 3, vključno s povzetkom dokumentacije iz odstavka 2.

Kjer uredba iz člena 5 določa več prijav za neko snov, morajo prijavitelji storiti vse potrebno, da skupaj predstavijo dokumentacijo, iz prvega pododstavka.

Če dokumentacije niso predložili vsi zadevni prijavitelji, se navede kakšna so bila prizadevanja in razloge za nesodelovanje določenih proizvajalcev.

2. Povzetek dokumentacije naj zajema sledeče:

(a) izvod prijave; v primeru skupne vloge večih proizvajalcev po en izvod prijav, narejenih v skladu s členom ter ime osebe, ki so jo proizvajalci določili kot odgovorno za skupno dokumentacijo ter pripravo dokumentacije v skladu s to uredbo;

(b) omejen obseg reprezentativne uporabe aktivne snovi, za katero mora prijavitelj na podlagi predloženih podatkov dokazati, da lahko za enega ali več pripravkov izpolni zahteve direktive glede meril iz člena 5;

— za vsako točko Priloge II k direktivi povzetke in rezultate študij in poskusov ter ime osebe ali ustanove, ki je izvedla poskuse, — iste podatke za vsako točko Priloge III k direktivi, ki se nanašajo na ocenjevanje meril iz člena 5 Direktive za enega ali več pripravkov, ki so reprezentativni za uporabo iz pododstavka (b), ob upoštevanju dejstva, da pomanjkljivi podatki dokumentacije iz Priloge II, ki so posledica predlaganega omejenega obsega reprezentativne uporabe aktivne snovi, lahko vodijo v omejitve glede vključitve v Prilogo I k direktivi, — za študije, ki še niso v celoti končane, dokaz, da so bile te študije naročene najkasneje tri mesece po začetku veljavnosti te uredbe, ob jamstvu, da bodo predložene najkasneje 12 mesecev po izteku roka iz člena 5(4)(c); (c)

(d) pregled popolnosti dokumentacije, ki ga opravi prijavitelj.

3. Popolna dokumentacija mora fizično vsebovati posamezne teste in poročila o študijah, ki se nanašajo na vse podatke iz odstavka 2(c) ali protokole in jamstva iz odstavka 2(c), kjer delo še poteka.

4. Države članice določijo število izvodov in format dokumentacije iz odstavkov 2 in 3, ki jih morajo predložiti prijavitelji. Ko določajo format dokumentacije, države članice v čim večji meri upoštevajo priporočila Komisije v okviru Stalnega odbora za zdravstveno varstvo rastlin.

5. Če za neko aktivno snov dokumentacija iz odstavka 1 ni bila poslana v roku iz člena 5(4)(c), država članica poročevalka najkasneje v treh mesecih o tem obvesti Komisijo in ji posreduje razloge, ki so jih navedli prijavitelji.

6. Na podlagi poročila države članice poročevalke iz odstavka 5 se določi nov rok za predložitev dokumentacije, ki izpolnjuje zahteve odstavkov 2 in 3, v skladu s postopkom iz člena 19 direktive v uredbi iz člena 5, le tam, kjer je dokazano, da je prišlo do zamude zaradi višje sile.

7. Po pregledu Komisija odloči, kot je to določeno v četrtem pododstavku člena 8(2) direktive, da v Prilogo I k direktivi ne vključi aktivne snovi, za katero v predpisanem roku ni bila oddana prijava ali dokumentacija ter navede razloge za takšno nevključitev. Države članice do 25. julija 2003 prekličejo registracije fitofarmacevtskih sredstev, ki vsebujejo te aktivne snovi.

Člen 7

Pregled popolnosti dokumentacije

1. Za vsako aktivno snov, za katero je bila država članica imenovana za poročevalko, opravi naslednje:

(a) pregleda dokumentacijo iz člena 6(2) in (3) ter oceni pregled(e) popolnosti, ki ga predložijo prijavitelji;

(b) najkasneje šest mesecev po prejemu dokumentacije za aktivno snov poroča Komisiji o popolnosti dokumentacije; za tiste aktivne snovi, za katere se šteje za popolno ena ali več dokumentacij v smislu člena 6(2) in (3), pripravi država članica oceno v skladu s členom 8, razen kadar Komisija v dveh mesecih obvesti državo članico poročevalko, da se dokumentacija ne šteje za popolno. Za tiste aktivne snovi, za katere je potrebno dopolniti dokumentacijo, kot je to določeno v tretji alinei člena 6(2)(c), mora poročilo potrditi datum, do katerega je treba dopolniti dokumentacijo in s katerim se prične ocenjevanje iz člena 8.

2. Za tiste aktivne snovi, za katere država članica poročevalka ali Komisija smatrata, da ni nobena dokumentacija popolna v smislu člena 6(2) in (3), Komisija v treh mesecih po prejemu poročila države članice poročevalke iz odstavka (1)(b) predloži poročilo odboru. V skladu s postopkom iz člena 19 direktive se odloči, ali se dokumentacija šteje za popolno v smislu člena 6(2) in (3). Če se dokumentacija šteje za popolno, izvede država članica poročevalka ocenjevanje iz člena 8.

3. Po pregledu Komisija odloči, kot je to določeno v četrtem pododstavku člena 8(2) direktive, da v Prilogo I k direktivi ne vključi aktivnih snovi, za katere v predpisanem roku ni bila oddana popolna dokumentacija ter navede razloge za takšno nevključitev. Do 25. julija 2003 bodo države članice preklicale registracije fitofarmacevtskjih sredstev, ki vsebujejo te aktivne snovi.

▼M1

Člen 8

Ocenjevanje dokumentacije s strani države članice poročevalke in EFSA

1. Država članica poročevalka oceni in poroča samo o tistih aktivnih snoveh, za katere se ugotovi, da je vsaj ena dokumentacija popolna skladno s členom 6(2) in (3). Pri teh aktivnih snoveh oceni in poroča samo o popolnih dokumentacijah, v drugih dokumentacijah pa preveri identiteto in nečistoče aktivne snovi. Država članica poročevalka upošteva razpoložljive informacije o potencialno nevarnih učinkih v drugih dokumentacijah, ki jih predloži katerikoli prijavitelj ali katera koli tretja stran skladno z določbami člena 5(4)(d). Osnutek poročila o svoji presoji dokumentacije pošlje Evropskemu organu za varnost živil (EFSA) čimprej, vendar najkasneje 12 mesecev po tem, ko se ugotovi, da je dokumentacija popolna. Osnutek poročila o presoji se predloži v priporočenem formatu skladno s postopkom iz člena 19 Direktive.

Obenem država članica poročevalka Komisiji priporoči:

— da aktivno snov vključi v Prilogo I k Direktivi in navede pogoje za vključitev, ali

— da aktivne snovi ne vključi v Prilogo I k Direktivi in navede razloge za nevključitev.

Država članica poročevalka v osnutek poročila o presoji vključi zlasti sklic na vsako poročilo o testu in študiji za vsako točko Priloge II in Priloge III k Direktivi, ki služi kot opora za presojo. Ta sklic ima obliko seznama poročil o testih in študijah, vključno z naslovom, avtorjem(-ji), datumom poročila o študiji ali testu in datumom objave, standardom, po katerem je bil test ali študija opravljena, imetnikovo ime in, če obstaja, zahtevek imetnika ali prijavitelja za zaščito podatkov. Za druge prijavljene vire aktivnih snovi, za katere se šteje, da dokumentacija ni bila popolna, navede tudi, ali je mogoče sklepati, da so take aktivne snovi primerljive v smislu člena 13(5) Direktive.

2. Brez poseganja v člen 7 Direktive predložitev novih študij ni dopustna, z izjemo študij iz člena 6(2)(c), tretja alinea. Država članica poročevalka lahko od prijaviteljev zahteva, da predložijo nadaljnje podatke, potrebne za pojasnitev dokumentacije. Pri tem država članica poročevalka določi rok, do katerega je treba zagotoviti informacije; ta rok ne vpliva na rok za predložitev poročila iz odstavka 1.

Država članica poročevalka se lahko od začetka pregledovanja dokumentacije posvetuje s strokovnjaki iz EFSA in lahko od drugih držav članic zahteva dodatne tehnične ali znanstvene informacije kot pomoč pri ocenjevanju. Država članica poročevalka lahko opravi ocenjevanje skupaj z državo članico soporočevalko.

Država članica poročevalka od prijaviteljev zahteva, da predložijo ažuriran povzetek dokumentacije EFSA, drugim državam članicam in na zahtevo Komisiji takrat, ko je osnutek poročila o presoji poročevalke poslan EFSA.

Države članice, Komisija ali EFSA lahko preko države članice poročevalke zahtevajo, da jim prijavitelji pošljejo tudi ažurirano popolno dokumentacijo ali njen del.

3. Takoj ko država članica poročevalka ugotovi, da se ne bo mogla držati roka, določenega v odstavku 1 za predložitev osnutka poročila o presoji EFSA, obvesti Komisijo in EFSA ter navede razloge za zamudo. Vse države članice Komisiji in EFSA predložijo poročilo o svojem napredku pri ocenjevanju aktivnih snovi, za katere so določene kot poročevalke. Tako poročilo mora biti narejeno do 30. aprila 2003.

4. Po prejemu ažuriranega povzetka dokumentacije in osnutka poročila o presoji iz odstavka 1 EFSA v 30 dneh potrdi prejem poročila državi članici poročevalki. V izjemnih primerih, ko osnutek poročila o presoji očitno ne izpolnjuje zahtev glede formata, ki ga priporoči Komisija, se Komisija sporazume z EFSA in državo članico poročevalko, o roku za ponovno predložitev popravljenega poročila. Ta rok ni daljši od štirih mesecev.

5. EFSA razpošlje osnutek poročila o presoji poročevalke državam članicam in lahko organizira posvetovanje strokovnjakov, vključno s strokovnjaki iz države članice poročevalke. EFSA se lahko posvetuje z nekaterimi ali vsemi prijavitelji aktivnih snovi, določenih v Prilogi I, o poročilu ali delih poročila o ustrezni aktivni snovi.

Brez poseganja v člen 7 Direktive predložitev novih študij ni dopustna. Država članica poročevalka lahko sporazumno z EFSA od prijaviteljev zahteva, da v določenih obdobjih predložijo nadaljnje podatke, ki jih država članica poročevalka ali EFSA šteje kot potrebne za pojasnitev dokumentacije.

6. EFSA komur koli na izrecno zahtevo omogoči dostop do ali da na vpogled naslednje:

(a) informacije iz zadnjega pododstavka odstavka 1 z izjemo tistih elementov, ki so bili priznani kot zaupni skladno s členom 14 Direktive;

(b) ime aktivne snovi;

(c) vsebnost čiste aktivne snovi v proizvedenem materialu;

(d) seznam vseh podatkov, potrebnih za razmislek o morebitni vključitvi aktivne snovi v Prilogo I k Direktivi, prvič v poročilu poročevalke in drugič kot ga je dokončala EFSA;

(e) osnutek poročila o presoji z izjemo tistih elementov, ki so bili priznani kot zaupni skladno s členom 14 Direktive.

7. EFSA oceni osnutek poročila o presoji poročevalke in Komisiji sporoči svoje mnenje o tem, ali je mogoče pričakovati, da bo aktivna snov izpolnila zahteve glede varnosti iz Direktive, najkasneje eno leto po prejemu osnutka poročila o presoji države članice poročevalke. Če je primerno, EFSA poda svoje mnenje o razpoložljivih opcijah, za katere se trdi, da izpolnjujejo zahteve glede varnosti. Komisija in EFSA se dogovorita za terminski načrt za podajo mnenj, da bi olajšali načrtovanje dela. Komisija in EFSA se dogovorita o formatu, v katerem se predloži mnenje EFSA.

8. Najkasneje šest mesecev po prejemu mnenja EFSA iz odstavka 7 Komisija predloži osnutek poročila o pregledu. Brez poseganja v predloge, ki bi ga predložila z namenom, da spremeni Prilogo k Direktivi 79/117/EGS, in na podlagi končnega poročila o pregledu Odboru predloži:

(a) osnutek direktive za vključitev aktivne snovi v Prilogo I k Direktivi, ki – če je primerno – določa pogoje, vključno z rokom za vključitev; ali

(b) osnutek odločbe, naslovljene na države članice, za odvzem registracije fitofarmacevtskih sredstev, ki vsebujejo aktivno snov, skladno s četrtim pododstavkom člena 8(2) Direktive, s čimer ta aktivna snov ni vključena v Prilogo I k Direktivi, z navedbo razlogov za nevključitev.

Direktiva ali odločba se sprejme po postopku iz člena 19 Direktive.

9. Če Komisija predloži osnutek direktive ali osnutek odločbe skladno z odstavkom 8, hkrati z njim predloži zaključke pregleda Odbora v obliki končnega poročila o pregledu, ki se zabeleži v povzetku zapisnika sestanka.

Končno poročilo o pregledu brez delov, ki se nanašajo na zaupne informacije, vsebovane v dokumentaciji in določene kot take skladno s členom 14 Direktive, se da na vpogled javnosti.

▼B

Člen 9

Zaustavitev ocenjevanja

Če v zvezi s snovjo iz Priloge I k tej uredbi Komisija poda predlog za popolno prepoved po Direktivi 79/117/EGS, se roki iz te uredbe odpravijo, dokler ni sprejeta odločitev o tem predlogu. Če se Svet odloči za popolno prepoved snovi po Direktivi 79/117/EGS, se postopek iz te uredbe zaključi.







POGLAVJE 3

TRETJA FAZA DELOVNEGA PROGRAMA

Člen 10

Prijava

1. Vsak proizvajalec, ki želi zagotoviti vključitev aktivne snovi iz Priloge II k tej uredbi v Prilogo I k direktivi, o tem obvesti organ iz Priloge VII k tej uredbi. Komisija redno spremlja izvajanje nalog iz Priloge VII k tej uredbi, zaupane organu iz navedene priloge. V skladu s postopkom iz člena 19 direktive, se lahko imenuje drug organ, če se izkaže, da naloge niso ustrezno opravljene.

2. Prijavo je potrebno predložiti za vsako aktivno snov posebej kot sledi:

(a) v treh mesecih od začetka veljavnosti te uredbe prvo prijavo v skladu z oddelkom 1 vzorca prijave iz dela 2 Priloge IV; in

(b) v devetih mesecih od začetka veljavnosti te uredbe drugo prijavo v skladu z oddelkoma 1 in 2 vzorca prijave iz dela 2 Priloge IV, vključno s pisno garancijo, da bo predložena popolna dokumentacija.

3. Podrobne določbe glede predložitve dokumentacije, roka(ov) za njeno predložitev ter načina plačevanja pristojbin za zadevne aktivne snovi določi Komisija v uredbi, ki jo sprejme v skladu z drugim pododstavkom člena 8(2) direktive.

4. ►M1 Rok za predložitev seznama razpoložljivih študij je 23. maj 2003. Popolni paket podatkov mora biti na voljo najkasneje 23. maja 2003. ◄ Celoten paket podatkov mora fizično vsebovati posamezne teste in poročila o študijah, ki se nanašajo na vse podatke iz prve in druge alinee člena 6(2)(c). Kljub temu je lahko v uredbi iz odstavka 3 v izjemnih primerih določen kasnejši rok za rezultate dolgoročnih študij, ki predvidoma ne bodo končane do tega datuma, pod pogojem, da paket vsebuje:

— dokaz, da so bile te študije naročene najkasneje v 12 mesecih po uveljavitvi te uredbe,

— primerno znanstveno utemeljitev,

— protokol in poročilo o napredku študije.

5. Proizvajalec, ki ni v rokih iz odstavka 2 prijavil aktivne snovi iz odstavka 1, ali čigar prijava je bila zavrnjena v skladu s členom 11, bo lahko sodeloval v programu revizije le skupaj z enim ali večimi prijavitelji aktivnih snovi, katerih prijave so bile sprejete v skladu s členom 11, s predložitvijo skupne dokumentacije.

Člen 11

Pregled prijav

1. V treh mesecih po roku iz člena 10(2)(b) Komisija obvesti odbor o pravočasno prispelih prijavah. Najkasneje v osmih mesecih po prejemu prijav Komisija poroča odboru zaradi nadaljnjega pregleda sprejemljivosti prejetih prijav, ob upoštevanju meril iz dela 2 Priloge V.

2. Komisija odloči, kot je to določeno v četrtem pododstavku člena 8(2) direktive, da v Prilogo I k direktivi ne vključi aktivnih snovi iz Priloge II k uredbi, za katere v predpisanem roku ni bila predložena sprejemljiva prijava ali celoten paket podatkov ter navede razloge za takšno odločitev. ►M1 Države članice do 25. julija 2003 odvzamejo registracije fitofarmacevtskih sredstev, ki vsebujejo aktivne snovi, za katere ni bila vložena sprejemljiva prijava. Registracije fitofarmacevtskih sredstev, ki vsebujejo aktivne snovi, za katere ni bil vložen seznam razpoložljivih študij ali za katere ni na voljo celotnega paketa podatkov, se odvzame do roka, navedenega v odločbi o nevključitvi zadevne aktivne snovi. ◄







POGLAVJE 4

PRISTOJBINE

Člen 12

Pristojbine za drugo prednostno listo

▼M2

1. Member States shall establish a regime obliging notifiers to pay a fee or charge for the administrative treatment and evaluation of notifications and dossiers.

▼B

2. V ta namen države članice:

▼M2

(a) require the payment of a fee or charge for each notification and for each submission of a dossier;

▼B

(b) zagotovijo, da bo znesek pristojbine določen na transparenten način ter bo ustrezal dejanskemu strošku pregleda ter obravnave prijave in dokumentacije; vendar pa lahko države članice za izračun celotne pristojbine določijo lestvico stalnih prispevkov na podlagi povprečnih stroškov;

▼M2

(c) ensure that the fee or charge is received in accordance with the instructions given by the organisation in each Member State listed in Annex VI and that the income from the fee or charge is used to finance exclusively the costs actually incurred by the Member State for the evaluation and administrative treatment of the notifications and the dossiers for which that Member State is rapporteur or to finance general activities of the Member States resulting from Articles 7 and 8;

▼B

(d) zahtevajo, da je prvi del pristojbine, ki pokriva stroške obveznosti države članice poročevalke iz člena 5(1) ter člena 7, plačan ob predložitvi prijave iz člena 4; tega dela pristojbine se pod nobenimi pogoji ne vrača.

Člen 13

Pristojbine za prijave za tretjo fazo delovnega programa

Proizvajalci, ki predložijo prijavo v skladu s členom 10, ob predložitvi svoje prve prijave iz člena 10(2)(a) organu iz Priloge VII plačajo pristojbino v višini 5 000 evrov za vsako aktivno snov. Pristojbina se porabi izključno za pokrivanje dejanskih stroškov nalog iz Priloge VII.

Člen 14

Drugi prispevki, dajatve ali pristojbine

Člena 12 in 13 ne vplivata na pravice držav članic da, v skladu s Pogodbo, zadržijo ali uvedejo druge prispevke, dajatve ali pristojbine v zvezi z registracijami, dajanjem v promet, uporabo in nadzorom akvitnih snovi in fitofarmacevtskih sredstev, poleg pristojbine iz členov 12 in 13.







POGLAVJE 5

KONČNE DOLOČBE

Člen 15

Začasni ukrepi

Komisija poroča odboru o zaključkih svojega poročila o napredku iz tretjega pododstavka člena 8(2) direktive.

Po potrebi lahko Komisija za določene primere uvede primerne začasne ukrepe po tretjem pododstavku člena 8(2) direktive za uporabe, za katere so bili podani dodatni tehnični dokazi glede nujne potrebe za nadaljnjo uporabo aktivne snovi ter ni druge učinkovite možnosti.

Člen 16

Začetek veljavnosti

Ta uredba začne veljati 1. marca 2000.

Ta uredba je v celoti zavezujoča in se neposredno uporablja v vseh državah članicah.









PRILOGA I

Seznam aktivnih snovi druge faze delovnega programa iz člena 8(2) direktive z imenovanimi državami članicami poročevalkami

Ime







DEL A: ANTIHOLINESTERAZNE AKTIVNE SNOVI Organofosfati Država članica poročevalka azametifos Združeno kraljestvo ampropilfos Švedska bromofos Avstrija bromofos-etil Avstrija kaduzafos Grčija karbofenotion Luksemburg klorfenvinfos Italija tetraklorvinfos Italija klormefos Španija klortiofos Španija demeton-S-metil Francija demeton-S-metil-sulfon Francija oksidemeton-metil Francija dialifos Francija diazinon Portugalska diklofention Nizozemska dicklorvos Italija dicrotofos Italija monocrotofos Italija dimefoks Nemčija dimetoat Združeno kraljestvo ometoat Združeno kraljestvo formotion Združeno kraljestvo dioksation Francija disulfoton Grčija ditalimfos Avstrija etefon Nizozemska etion Francija etoat-metil Italija etoprofos Združeno kraljestvo etrimfos Združeno kraljestvo fenamifos Nizozemska fenitrotion Danska fonofos Irska izazofos Francija izoksation Španija heptenofos Avstrija idofenfos Francija izofenfos Avstrija malation Finska makarbam Španija mefosfolan Irska metidation Portugalska mevinfos Švedska naled Francija forat Združeno kraljestvo fosalon Avstrija fosmet Španija fosfamidon Nemčija foksim Belgija pirimifos-etil Združeno kraljestvo pirimifos-metil Združeno kraljestvo profenofos Nemčija propetamfos Luksemburg protiofos Španija protoat Grčija piraklofos Španija piridafention Italija kvinalfos Francija sulprofos Španija sulfotep Finska temefos Irska terbufos Avstrija tiometon Nizozemska tionazin Italija tolklofos-metil ►M1 Švedska ◄ triazofos Grčija triklorfon Portugalska trikloronat Finska vamidotion Portugalska







Karbamati Država članica poročevalka bendiokarb Združeno kraljestvo benfurakarb Belgija karbofuran Belgija karbosulfan Belgija furatiokarb Belgija butokarboksim Nemčija butoksikarboksim Nemčija karbaril Španija dioksakarb Danska etiofenkarb Nemčija formetanat Italija metiokarb Nemčija metomil Združeno kraljestvo tiodikarb Združeno kraljestvo oksamil Irska pirimikarb Portugalska promekarb Portugalska propamokarb Švedska protiokarb Švedska propoksur Belgija tiofanoks Francija triazamat Združeno kraljestvo







DEL B 1,3-dikloropropen Španija 1,3-dikloropropen (cis) Španija kaptan Italija folpet Italija klodinafop Nizozemska klopiralid Finska cinazin Švedska ciprodinil Francija diklorprop Danska diklorprop-P Danska dimetenamid Nemčija dimetomorf Nemčija diuron Danska fipronil Francija fosetil Francija glufosinat Švedska haloksifop Danska haloksifop-R Danska metkonazol Belgija metoksiklor Italija metolaklor Belgija metribuzin Nemčija prometrin Grčija pirimetanil Portugalska rimsulfuron Nemčija terbutrin Nemčija tolilfluanid Finska tribenuron Švedska triklopir Irska trifluralin Grčija trineksapak Nizozemska tritikonazol Avstrija







DEL C barban Belgija bromociklen Danska bronopol Nemčija kloral-semi-acetal Nemčija kloral-bis-acilal Nemčija klorfenprop Grčija klorobenzilat Španija kloroksuron Španija P-kloronitrobenzen Španija DADZ(cink-dietilditiokarbamat) Francija di-alat Francija difenoksuron Irska (2-ditiocianometiltio)benzotiazol Italija fluorodifen Italija furfural Luksemburg izokarbamid Nizozemska hidrazid naftilocetne kisline Avstrija noruron Portugalska pentaklorofenol Finska 4-t-pentilfenol Švedska propazin Združeno kraljestvo natrijev diacetonketogulonat Združeno kraljestvo natrijev dimetilditiokarbamat Združeno kraljestvo 2,4,5-T Francija









PRILOGA II

Aktivne snovi tretje faze delovnega programa iz člena 8(2) direktive

Vse aktivne snovi (vključno z vsemi različicami kot so soli, estri ali amini), ki so bile na trgu pred 25. julijem 1993, z izjemo naslednjih aktivnih snovi:

1. aktivnih snovi iz Priloge k Uredbi (EGS) št. 3600/92;

2. aktivnih snovi iz Priloge I k tej uredbi;

3. aktivnih snovi, ki so mikroorganizmi, vključno z virusi;

4. aktivnih snovi, katerih uporaba je dovoljena v živilih za ljudi ali živalskih krmilih, v skladu z zakonodajo EU;

5. aktivnih snovi, ki so rastlinski izvlečki;

6. aktivnih snovi, ki so živalski proizvodi ali so dobljeni iz njih z enostavno predelavo;

7. aktivnih snovi, ki se ali se bodo uporabljali izključno kot atraktanti ali repelenti (vključno s feromoni). Aktivne snovi, ki se ali se bodo uporabljale izključno v pasteh in/ali vabah, v skladu z Uredbo Sveta (EGS) št. 2092/9 ( 7 ) o organskem kmetovanju;

8. aktivnih snovi, ki se ali se bodo uporabljale izključno kot rodenticidi;

9. aktivnih snovi, ki se ali se bodo uporabljale izključno na uskladiščenih rastlinah ali rastlinskih proizvodih;

10. naslednjih splošnih snovi: aluminijev sulfat kalcijev klorid CO2 EDTA in njene soli etanol maščoba (jermeni, sadno drevje) maščobni alkoholi železov sulfat apneni fosfat apneno žveplo dušik parafinsko olje petrolejsko olje kalijev hipermangan propionska kislina smole in polimeri natrijev klorid natrijev hidroksid žveplo in žveplov dioksid žveplena kislina voski.









PRILOGA III

Usklajevalni organi v državah članicah

AVSTRIJA

Bundesamt und Forschungszentrum für Landwirtschaft

Spargelfeldstraße 191

A-1226

Wien

BELGIJA

Ministère des classes moyenne et de l’agriculture,

Service „Qualité des matières premières et analyses“

WTC 3, 8e étage

Boulevard Simon Bolivar 30

B-1000

Bruxelles

Ministerie van Middenstand en Landbouw

Dienst Kwaliteit van de grondstoffen en analyses

WTC 3, 8e verdieping

Simon Bolivarlaan 30

B-1000

Brussel

DANSKA

Ministry of Environment and Energy

Danish Environmental Protection Agency

Pesticide Division

Strandgade 29

DK-1401

Copenhagen K

NEMČIJA

Biologische Bundesanstalt für Land- und Forstwirtschaft (BBA)

Abteilung für Pflanzenschutzmittel und Anwendungstechnik (AP)

Messeweg 11-12

D-38104

Braunschweig

GRČIJA

Hellenic Republic

Ministry of Agriculture

General Directorate of Plant Produce

Directorate of Plant Produce Protection

Department of Pesticides

3-4 Hippokratous Street

GR-10164

Athens

ŠPANIJA

Ministerio de Agricultura, Pesca y Almentación

Dirección General de Agricultura

Subdirección General de Medios de Producción Agrícolas

c/Ciudad de Barcelona, 118-120

E-28007

Madrid

FINSKA

Plant Production Inspection Centre

Pesticide Division

P.O. BOX 42

FIN-00501

Helsinki

FRANCIJA

Ministère de l’agriculture

Service de la protection des végétaux

251, rue de Vaugirard

F-75732

Pariz Cedex 15

IRSKA

Pesticide Control Service

Department of Agriculture, Food and Rural Development

Abbotstown Laboratory Complex

Abbotstown, Castleknock

Dublin

15

Ireland

ITALIJA

Ministero della Sanità

Dipartimento degli Alimenti, Nutrizione e Sanità Pubblica Veterinaria

Ufficio XIV

Piazza G. Marconi, 25

I-00144

Roma

LUKSEMBURG

Administration des services techniques de l’agriculture

Service de la protection des végétaux

Boîte postale 1904

16, route d’Esch

L-1019

Luksemburg

NIZOZEMSKA

College voor de Toelating van Bestrijdingsmiddelen

Postbus 217

6700 AE

Wageningen

Nederland

PORTUGALSKA

Direcção-General de Protecção das Culturas,Quinta do Marquês

P-2780-155

Oeiras

ŠVEDSKA

Kemikalieinspektionen

Box 1384

S-171 27

Solna

ZDRUŽENO KRALJESTVO

Pesticides Safety Directorate

Ministry of Agriculture, Fisheries and Food

Mallard HouseKings Pool3 Peasholme Green,York

YO1 7PX

United Kingdom









PRILOGA IV

DEL 1

Prijava aktivne snovi skladno s členom 4

DEL 2

Prijava aktivne snovi skladno s členom 10









PRILOGA V

DEL 1

Merila za sprejemljivost prijav iz člena 4

Prijava se smatra za sprejemljivo le ob izpolnjevanju naslednjih pogojev:

1. če je podana v roku iz člena 4(1);

2. če jo poda prijavitelj, ki je po opredelitvi iz člena 2(2)(a) proizvajalec aktivne snovi iz direktive;

3. če je podana v formatu, ki je določen v delu 1 Priloge IV;

4. če je bila plačana pristojbina predvidena v členu 12(2)(d).

DEL 2

Merila za sprejemljivost prijav iz člena 10

Prijava se smatra za sprejemljivo le ob izpolnjevanju naslednjih pogojev:

1. če je podana v roku iz člena 10(2);

2. če jo poda prijavitelj, ki je po opredelitvi iz člena 2(2)(a) proizvajalec aktivne snovi iz direktive;

3. če je prijava podana v formatu, ki je določen v delu 2 Priloge IV;

4. če iz pregleda popolnosti dosje deluje dovolj popoln ali je predlagan rok za njegovo dopolnitev;

5. če je seznam zaključkov dovolj popoln;

6. če je bila plačana pristojbina iz člena 13.









PRILOGA VI

Organizacije v državah članicah, na katere se je potrebno obrniti za nadaljnje podrobnosti glede plačila pristojbin iz člena 12 ter katerim je te pristojbine potrebno plačati

AVSTRIJA

Bundesamt und Forschungszentrum für Landwirtschaft

Spargelfeldstraße 191

A-1226

Wien

BELGIJA

Fond budgétaire des matières premières

Ministère des classes moyenne et de l’agriculture

Inspection générale des matières premières et produits transformés, WTC 3

Boulevard Simon Bolivar 30

B-1000

Bruxelles

Številka računa: 679-2005985-25 (Banque de la Poste)

Begrotingsfonds voor de grondstoffenMinisterie van Middenstand en LandbouwInspectie-generaal Grondstoffen en verwerkte producten, WTC 3Simon Bolivarlaan 30

B-100

Brussel

Številka računa: 679-2005985-25 (Bank van De Post)

DANSKA

Ministry of Environment and Energy

Danish Environmental Protection Agency

Strandgade 29

DK-1401

Copenhagen K

NEMČIJA

Biologische Bundesanstalt für Land- und Forstwirtschaft

Abteilung für Pflanzenschutzmittel und Anwendungstechnik

Messeweg 11-12

D-38104

Braunschweig

GRČIJA

Hellenic Republic

Ministry of Agriculture

General Directorate of Plant Produce

Directorate of Plant Produce Protection

Department of Pesticides

3-4 Hippokratous Street

GR-10164

Athens

ŠPANIJA

Ministerio de Agricultura, Pesca y Almentación

Dirección General de Agricultura

Subdirección General de Medios de Producción Agrícolas

c/Ciudad de Barcelona, 118-120

E-28007

Madrid

FINSKA

Plant Production Inspection Centre

Pesticide Division

P.O. BOX 42

FIN-00501

Helsinki

Banka in račun:

Leonia Bank plc

PSP BFIHH

800015-18982

FRANCIJA

Ministère de l’agriculture et de la pêche

Bureau de la réglementation des produits antiparasitaires

251, rue de Vaugirard

F-75732

Pariz Cedex 15

IRSKA

Pesticide Control Service

Department of Agriculture, Food and Rural Development

Abbotstown Laboratory Complex

Abbotstown, Castleknock

Dublin

15

Ireland

ITALIJA

Tesoreria Provinciale dello Stato di Viterbo

tekoči račun št. 11281011

LUKSEMBURG

Administration des services techniques de l’agriculture

Boîte postale 1904

L-1019

Luksemburg

NIZOZEMSKA

College voor de Toelating van Bestrijdingsmiddelen

Postbus 217

6700 AE

Wageningen

Nederland

PORTUGALSKA

Direcção-General de Protecção das Culturas,Quinta do Marquês

P-2780-155

Oeiras

Številka računa: 003505840003800793097

Bank: Caixa Geral de Depósitos

ŠVEDSKA

Kemikalieinspektionen

Box 1384

S-171 27

Solna

Državni žiro račun: 4465054-7

ZDRUŽENO KRALJESTVO

Pesticides Safety Directorate

Ministry of Agriculture, Fisheries and Food

Mallard HouseKings Pool3 Peasholme Green,York

YO1 7PX

United Kingdom









PRILOGA VII

Imenovani organ iz člena 10

Za opravljanje nalog iz člena 11 v imenu Komisije je imenovan naslednji organ: Biologische Bundesanstalt für Land und Forstwirtschaft (RENDER PROJECT), Messeweg 11-12 D-38104 Braunschweig (Internet: http://www.bba.de/english/render.htm ali e-mail: render@bba.de). Pristojbino iz člena 13 je potrebno plačati na račun št. 250 010 00, BLZ 250 000 00, Landeszentralbank Hannover (sklic „BBA-RENDER“ z navedbo referenčne številke prijave).

Ta organ bo:

1. pregledal prijave iz člena 10;

2. dal prijaviteljem na voljo format prijave iz člena 10(2);

3. pregledal prijave ter se posvetoval s strokovnjaki iz drugih držav članic ob upoštevanju meril za sprejemljivost iz dela 2 Priloge V;

4. v šestih mesecih od roka iz člena 10(2)(b) poročal Komisiji o sprejemljivosti prejetih prijav;

5. dal Komisiji na voljo prejete prijave;

6. pripravil podrobno poročilo, ki bo na voljo Komisiji;

7. če bo skupni znesek plačanih pristojbin s strani prijaviteljev presegal dejanske stroške pregleda in obravnave vseh prijav, vrnil ostanek prijaviteljem v enakih delih.